เอกสารแนบ 3 อื่น ๆ

รายงานคณะกรรมการตรวจสอบ

เรียน ท่านผู้ถือหุ้น บริษัท โรงพยาบาลวิภาวดี จำกัด (มหาชน)

คณะกรรมการของบริษัท โรงพยาบาลวิภาวดี จำกัด (มหาชน) เป็นผู้แต่งตั้งคณะกรรมการตรวจสอบ
ซึ่งประกอบด้วยกรรมการอิสระเท่านั้นโดย ณ สิ้นปี 2555 มีกรรมการตรวจสอบรวม 4 ท่าน
กรรมการทั้งหมดมีคุณสมบัติเหมาะสมตามที่ตลาดหลักทรัพย์แห่งประเทศไทย (ตลท) กำหนด

คณะกรรมการตรวจสอบของบริษัท โรงพยาบาลวิภาวดี จำกัด (มหาชน)
ประกอบด้วยกรรมการอิสระที่มิได้ดำรงตำแหน่งในคณะกรรมการบริหาร จำนวน 4 ท่าน ดังนี้

1.  นายสม วรรณประภา ประธานกรรมการตรวจสอบ

2.  นายพรเทพ พัวพรพงษ์ กรรมการตรวจสอบ

3.  นางเรวดี ต.สุวรรณ กรรมการตรวจสอบ

4.  พลโทหญิงสำอางค์ ทองปาน กรรมการตรวจสอบ

  โดยมี นายมิ่งภิมุขข์ ลิ้มจรูญศักดิ์ เป็นเลขานุการคณะกรรมการตรวจสอบ

ในปี 2555 คณะกรรมการตรวจสอบได้จัดให้มีการประชุมร่วมกับฝ่ายจัดการ
หน่วยงานตรวจสอบภายใน และผู้สอบบัญชี จำนวน 8 ครั้ง

คณะกรรมการตรวจสอบได้ปฏิบัติหน้าที่ตามที่ได้รับมอบหมายจากคณะกรรมการบริษัท
ซึ่งสอดคล้องกับประกาศตลาดหลักทรัพย์แห่งประเทศไทย เรื่องขอบเขต หน้าที่
และความรับผิดชอบของคณะกรรมการตรวจสอบ โดยสรุปดังนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบ
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    หัวหน้าหน่วยงานตรวจสอบภายใน หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระ
    เพื่อทำหน้าที่เป็นผู้สอบบัญชีของบริษัทและเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบ แต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฏบัตร

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการของบริษัทมอบหมาย
    ด้วยความเห็นชอบจากคณะกรรมการตรวจสอบ

8.
เมื่อมีข้อสงสัยว่ามีรายการหรือการกระทำที่อาจมีผลกระทบต่อฐานะการเงินและผลการดำเนินงานของบริษัทหรือในกรณีที่ผู้สอบบัญชีแจ้งข้อเท็จจริงเกี่ยวกับพฤติการณ์ทุจริตที่เกิดขึ้นในบริษัท
คณะกรรมการตรวจสอบจะต้องดำเนินการตรวจสอบโดยไม่ชักช้า
และรายงานต่อคณะกรรมการของบริษัท
เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร
หากคณะกรรมการของบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาตามวรรคหนึ่ง
กรรมการตรวจสอบรายใดรายหนึ่งอาจรายงานว่ามีรายการหรือ
การกระทำตามวรรคหนึ่งต่อสำนักงานคณะกรรมการกำกับหลักทรัพย์และตลาดหลักทรัพย์

คณะกรรมการตรวจสอบพิจารณาแล้วเห็นว่า บริษัท ฯ ได้ติดตามการดำเนินงานในปี 2555
ตามขอบเขตหน้าที่ความรับผิดชอบของคณะกรรมการตรวจสอบ
และมีความเห็นโดยการสอบทานร่วมกับฝ่ายบริหารและผู้สอบบัญชีของบริษัท ฯ ว่า บริษัท ฯ
ได้แสดงฐานะการเงินและผลการดำเนินงานถูกต้อง ครบถ้วน เชื่อถือได้ สมเหตุสมผล
ถือปฏิบัติตามมาตรฐานการบัญชีที่รับรองทั่วไป
มีการใช้นโยบายบัญชีที่เหมาะสมและถือปฏิบัติอย่างสม่ำเสมอ เปิดเผยข้อมูลอย่างเพียงพอ
ดังที่ผู้สอบบัญชีได้ให้ความเห็นต่องบการเงินของบริษัทฯ ไว้ในรายงานของผู้สอบบัญชี

คณะกรรมการตรวจสอบได้พิจารณาคัดเลือกผู้สอบบัญชีเสนอต่อคณะกรรมการบริษัท
เพื่อขออนุมัติที่ประชุมผู้ถือหุ้นแต่งตั้ง ผู้สอบบัญชีแห่งบริษัท สอบบัญชีธรรมนิติ จำกัด โดยนายธนะวุฒิ
พิบูลย์สวัสดิ์ ผู้สอบบัญชีรับอนุญาตเลขที่ 6699 หรือนายพจน์ อัศวสันติชัย ผู้สอบบัญชีรับอนุญาตเลขที่
4891 หรือนางสาวสุลลิต อาดสว่าง ผู้สอบบัญชีรับอนุญาตเลขที่ 7517 คนใดคนหนึ่ง
ซึ่งเป็นผู้สอบบัญชีที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) เป็นผู้สอบบัญชีของ บริษัท โรงพยาบาลวิภาวดี จำกัด (มหาชน) ประจำปี 2556

[] ในนามคณะกรรมการตรวจสอบ

(นายสม วรรณประภา)

ประธานกรรมการตรวจสอบ

บริษัท โรงพยาบาลวิภาวดี จำกัด (มหาชน)